CELEX: 32022R0719
Language: da
Date: 2022-05-10 00:00:00
Title: Kommissionens forordning (EU) 2022/719 af 10. maj 2022 om afvisning af visse andre sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed (EØS-relevant tekst)

11.5.2022   
               
               
                  DA
               
               
                  Den Europæiske Unions Tidende
               
               
                  L 134/1
               
            
         KOMMISSIONENS FORORDNING (EU) 2022/719
         af 10. maj 2022
         om afvisning af visse andre sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), særlig artikel 18, stk. 5, og
         ud fra følgende betragtninger:
         
                     (1)
                  
                  
                     I henhold til forordning (EF) nr. 1924/2006 er sundhedsanprisninger af fødevarer forbudt, medmindre de er godkendt af Kommissionen i overensstemmelse med samme forordning og opført på en liste over tilladte anprisninger.
                  
               
                     (2)
                  
                  
                     Forordning (EF) nr. 1924/2006 foreskriver ligeledes, at lederne af fødevarevirksomheder kan sende ansøgninger om godkendelse af sundhedsanprisninger til en medlemsstats nationale kompetente myndighed. Den nationale kompetente myndighed skal videresende gyldige ansøgninger til Den Europæiske Fødevaresikkerhedsautoritet (EFSA) (»autoriteten«) med henblik på en videnskabelig vurdering samt til Kommissionen og medlemsstaterne til orientering.
                  
               
                     (3)
                  
                  
                     Autoriteten skal afgive udtalelse om den pågældende sundhedsanprisning.
                  
               
                     (4)
                  
                  
                     Kommissionen skal træffe beslutning vedrørende eventuel godkendelse af sundhedsanprisninger under hensyntagen til autoritetens udtalelse.
                  
               
                     (5)
                  
                  
                     Som opfølgning på en ansøgning, som DuPont Nutrition Biosciences ApS indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om det videnskabelige grundlag for en sundhedsanprisning vedrørende Biﬁdobacterium animalis subsp. lactis Bi-07 (Bi-07) og medvirken til øget lactosefordøjelse (spørgsmål nr. EFSA-Q-2020-00024). Den af ansøgeren foreslåede anprisning havde følgende ordlyd: »Bifidobacterium animalis subsp. lactis Bi-07 bidrager til at forbedre lactosefordøjelsen hos personer, der har vanskeligt ved at fordøje laktose«.
                  
               
                     (6)
                  
                  
                     Kommissionen, medlemsstaterne og ansøgeren modtog den videnskabelige udtalelse (2) om anprisningen fra autoriteten, som konkluderede, at der ikke på grundlag af de fremlagte oplysninger er fastslået en årsagssammenhæng mellem indtagelse af Biﬁdobacterium animalis subsp. lactis Bi-07 og en gavnlig fysiologisk virkning (dvs. afhjælpning af symptomerne på lactosefordøjelsesproblemer) hos personer, der har vanskeligt ved at fordøje lactose. Eftersom sundhedsanprisningen således ikke opfylder kravene i forordning (EF) nr. 1924/2006 for optagelse på EU-listen over tilladte anprisninger, bør den ikke godkendes.
                  
               
                     (7)
                  
                  
                     Som opfølgning på en ansøgning, som Tchibo GmbH indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om det videnskabelige grundlag for en sundhedsanprisning vedrørende C21-kaffe og beskyttelse mod brud på DNA-strenge (spørgsmål nr. EFSA-Q-2019-00423). Den af ansøgeren foreslåede anprisning havde følgende ordlyd: »Regelmæssig indtagelse af C21-kaffe bidrager til vedligeholdelse af DNA-integriteten i kroppens celler«.
                  
               
                     (8)
                  
                  
                     Kommissionen, medlemsstaterne og ansøgeren modtog den videnskabelige udtalelse (3) om anprisningen fra autoriteten, som konkluderede, at der ikke på grundlag af de fremlagte oplysninger er fastslået en årsagssammenhæng mellem indtagelse af C21-kaffe og beskyttelse mod brud på DNA-strenge. Eftersom sundhedsanprisningen således ikke opfylder kravene i forordning (EF) nr. 1924/2006 for optagelse på EU-listen over tilladte anprisninger, bør den ikke godkendes.
                  
               
                     (9)
                  
                  
                     Som opfølgning på en ansøgning, som NattoPharma ASA indgav i henhold til artikel 13, stk. 5, i forordning (EF) nr. 1924/2006, skulle autoriteten afgive udtalelse om det videnskabelige grundlag for en sundhedsanprisning vedrørende MenaQ7® og vedligeholdelse af arteriernes elastiske egenskaber (spørgsmål nr. EFSA-Q-2019-00229). Den af ansøgeren foreslåede anprisning havde følgende ordlyd: »MenaQ7®, vitamin K2 som menaquinon-7, afhjælper arteriel stivhed«.
                  
               
                     (10)
                  
                  
                     Kommissionen, medlemsstaterne og ansøgeren modtog den videnskabelige udtalelse (4) om anprisningen fra autoriteten, som konkluderede, at der ikke på grundlag af de fremlagte oplysninger er fastslået en årsagssammenhæng mellem indtagelse af MenaQ7® og vedligeholdelse af arteriernes elastiske egenskaber. Eftersom sundhedsanprisningen således ikke opfylder kravene i forordning (EF) nr. 1924/2006 for optagelse på EU-listen over tilladte anprisninger, bør den ikke godkendes.
                  
               
                     (11)
                  
                  
                     De bemærkninger fra DuPont Nutrition Biosciences ApS og Tchibo GmbH, som Kommissionen har modtaget i overensstemmelse med artikel 16, stk. 6, i forordning (EF) nr. 1924/2006, er taget i betragtning ved vedtagelsen af nærværende forordning.
                  
               
                     (12)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            De i bilaget til nærværende forordning angivne sundhedsanprisninger optages ikke på den i artikel 13, stk. 3, i forordning (EF) nr. 1924/2006 omhandlede EU-liste over tilladte anprisninger
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 404 af 30.12.2006, s. 9.
         
            (2)  EFSA Journal 2020;18(7):6198.
         
            (3)  EFSA Journal 2020;18(3):6055.
         
            (4)  EFSA Journal 2020;18(1):5949.
      
      
         
            BILAG
            Afviste sundhedsanprisninger
            
                        Ansøgning — relevante bestemmelser i forordning (EF) nr. 1924/2006
                     
                     
                        Næringsstof, andet stof, fødevare eller fødevarekategori
                     
                     
                        Anprisning
                     
                     
                        EFSA-udtalelse
                     
                  
                        Sundhedsanprisning i henhold til artikel 13, stk. 5, baseret på senere udviklet videnskabelig evidens og/eller ledsaget af anmodning om beskyttelse af data, som er omfattet af ejendomsrettigheder
                     
                     
                        
                           Biﬁdobacterium animalis subsp. lactis Bi-07 (Bi-07)
                     
                     
                        
                           Bifidobacterium animalis subsp. lactis Bi-07 bidrager til at forbedre lactosefordøjelsen hos personer, der har vanskeligt ved at fordøje laktose
                     
                     
                        Q-2020-00024
                     
                  
                        Sundhedsanprisning i henhold til artikel 13, stk. 5, baseret på senere udviklet videnskabelig evidens og/eller ledsaget af anmodning om beskyttelse af data, som er omfattet af ejendomsrettigheder
                     
                     
                        C21-kaffe, en 100 % arabica-kaffeblanding (Coffea arabica L.) uden andre ingredienser end kaffe
                     
                     
                        Regelmæssig indtagelse af C21-kaffe bidrager til at vedligeholde DNA-integriteten i kroppens celler
                     
                     
                        Q-2019-00423
                     
                  
                        Sundhedsanprisning i henhold til artikel 13, stk. 5, baseret på senere udviklet videnskabelig evidens og/eller ledsaget af anmodning om beskyttelse af data, som er omfattet af ejendomsrettigheder
                     
                     
                        MenaQ7®, vitamin K2 som menaquinon-7
                     
                     
                        MenaQ7®, vitamin K2 som menaquinon-7, afhjælper arteriel stivhed
                     
                     
                        Q-2019-00229